Diari Oficial de la Generalitat Valenciana


Sumari del DOGV 9986, del 18-11-2024 (2024/11395)

RESOLUCIÓ de 21 d’octubre de 2024, de la Presidència, sobre delegació de competències.
--------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11017

CVE
:   RPYD-J-3360-78757

Data del document
:   21-10-2024

Organisme emissor
:   Consorci de Museus de la Comunitat Valenciana

Tipus de document
:   Resolució

Els Estatuts del Consorci de Museus de la Comunitat Valenciana, aprovats per un acord de 5 de març de 1996, del Consell, juntament amb les diputacions provincials d'Alacant, Castelló i València i els ajuntaments d'Alacant, Castelló de la Plana i València, enumeren en l'article 9 les funcions que corresponen a la Presidència de l'entitat.

Així mateix, d'acord amb el que es disposa en l'article 13, apartat h), d'estos estatuts, a la Gerència li correspon, entre altres, «exercir totes aquelles funcions que per delegació li encomanen el president o el Consell General».

La necessitat de dotar d'una major agilitat la gestió dels assumptes aconsella, d'acord amb el principi de seguretat jurídica i eficàcia que ha de regir en l'àmbit del sector públic, delegar determinades atribucions que els Estatuts del Consorci de Museus atribuïxen a la Presidència en la persona que n'exercisca la Gerència.

Per tot això, d'acord amb les competències que m'atribuïx la normativa anteriorment esmentada, i de conformitat amb el que establixen els articles 9 i 10 de la Llei 40 /2015, d'1 d'octubre, de règim jurídic del sector públic,

RESOLC

*Primer*

Delegar en la persona que exercisca la Gerència del Consorci de Museus de la Comunitat Valenciana l'exercici de les atribucions següents:

a) La representació del Consorci de Museus de la Comunitat Valenciana davant d'òrgans judicials i administratius.

b) La firma de convenis de col·laboració de l'entitat, previ coneixement i autorització del Consell Rector, al qual correspon la definició de les directrius generals d'actuació del Consorci de Museus.

c) Proposar anualment al Consell General les necessitats de recursos humans amb assignació pressupostària que han de proveir-se mitjançant la incorporació de personal propi de nou ingrés, per a aprovar l'oferta pública d'ocupació i incloure-la en les corresponents convocatòries.

d) La proposta al Consell General, perquè siga aprovada, de l'organització funcional i les directrius bàsiques en recursos humans de l'entitat, incloent-hi respecte al personal laboral propi de l'entitat l'elaboració de la relació de llocs de treball i règim de retribució. Tot això dins de les limitacions legals i pressupostàries i sense perjuí de les competències atribuïdes a altres òrgans de la Generalitat.

e) La resolució d'aquelles reclamacions que puguen plantejar-se en matèria de responsabilitat patrimonial que corresponguen a l'àmbit competencial del Consorci de Museus.

f) Respecte a les facultats de contractació, ser l'òrgan de contractació amb les facultats pròpies d'esta condició, dins dels límits previstos en l'article 8 dels Estatuts de l'entitat.

g) Autoritzar el gasto, la disposició del crèdit, el reconeixement de l'obligació i l'ordenació de pagaments, a excepció dels gastos la quantia dels quals excedisca el 30% del pressupost del Consorci.

h) L'exercici de les competències que corresponen la Presidència del Consorci de Museus en virtut de l'apartat 4 de l'article 160 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions.

*Segon*

Sempre que es faça ús d'esta delegació, s'haurà d'indicar expressament esta circumstància en la resolució o acte que s'adopte i es consideraran dictades per l'òrgan delegant. Tot això de conformitat amb l'article 9 de la Llei 40/ 2015, d'1 d'octubre, de règim jurídic del sector públic.

*Tercer*

1. La present delegació de competències podrà ser revocada en qualsevol moment per l'òrgan delegant, d'acord amb l'article 9.6 de la Llei 40/2015, d'1 d'octubre, de règim jurídic del sector públic.

2. La delegació de competències que s'efectua a través de la present resolució s'entén sense perjuí que en qualsevol moment la persona titular de la Presidència del Consorci de Museus de la Comunitat Valenciana puga avocar el coneixement i la resolució de tots els assumptes que crega oportuns, en els termes i amb els requisits que establix l'article 10 de la Llei 40/2015, d'1 d'octubre, de règim jurídic del sector públic.

*Quart*

Queda revocada la delegació efectuada per la Resolució de 29 de desembre de 2023, del president del Consorci de Museus de la Comunitat Valenciana, sobre delegació de competències de la presidència en la Gerència del Consorci (DOGV 15.01.2024).

*Quint*

La present delegació de competències produirà efectes a partir de l'endemà de ser publicada en el *Diari Oficial de la Generalitat Valenciana*.

Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos a comptar de l'endemà de publicar-se, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'establix en els articles 10.1.a) i 46 de la Llei 28/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'este mateix òrgan en el termini d'un mes, computat en els termes ja esmentats, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que els interessats en puguen interposar qualsevol altre que estimen procedent.

  

València, 21 d'octubre de 2024

José Antonio Rovira Jover

President